INS: Un angajat IT câștigă în medie peste 2.400 de euro net. Cât e salariul mediu în România
Câștigul salarial mediu net a crescut la 5.645 lei în luna decembrie 2024, fiind mai mare cu 257 lei (+4,8%) față de luna noiembrie a anului trecut, conform datelor publicate joi de Institutul Național de statistică (INS), preluate de Agerpres. În România, cea mai mare valoare a câștigului salarial mediu se înregistrează în domeniul IT, unde un angajat câștigă în medie 12.141 lei pe lună, echivalentul a peste 2.400 de euro net.